open-index/open-wikipedia-markdown huggingface dataset:
ถนนกรุงเกษม

**ถนนกรุงเกษม** () เป็นถนนเลียบคลองผดุงกรุงเกษมฝั่งใต้ เริ่มจากบริเวณท่าเรือเทเวศร์ในพื้นที่แขวงวัดสามพระยา เขตพระนคร กรุงเทพมหานคร มุ่งไปทางทิศตะวันออกเฉียงใต้ ตัดกับถนนสามเสน (แยกเทเวศร์) เข้าสู่พื้นที่แขวงบางขุนพรหม จากนั้นตัดกับถนนประชาธิปไตย (แยกประชาเกษม) และตัดกับถนนราชดำเนินนอก (แยกมัฆวานรังสรรค์) เข้าสู่พื้นที่แขวงวัดโสมนัส เขตป้อมปราบศัตรูพ่าย ตัดกับถนนนครสวรรค์ (แยกเทวกรรม) ถนนหลานหลวง (แยกสะพานขาว) เข้าสู่พื้นที่แขวงคลองมหานาค จากนั้นโค้งลงมาทางทิศใต้ตัดกับถนนบำรุงเมือง และถนนพระรามที่ 1 (แยกกษัตริย์ศึก) เข้าสู่พื้นที่แขวงวัดเทพศิรินทร์ และตัดกับถนนหลวง (แยกนพวงศ์-โรงเรียนเทพศิรินทร์) เข้าสู่พื้นที่แขวงป้อมปราบ จนกระทั่งไปสิ้นสุดที่ถนนพระรามที่ 4 (แยกไมตรีจิตต์)

## ประวัติ
ถนนกรุงเกษมเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นประมาณปี พ.ศ. 2435 แล้วเสร็จเมื่อปี พ.ศ. 2441 มีความยาวตลอดสาย 4.5 กิโลเมตร ตั้งต้นจากปากคลองผดุงกรุงเกษมทางด้านเหนือเลียบริมคลองมาจนถึงเชิงสะพานพิทยเสถียรซึ่งจะข้ามไปหัวลำโพง ถนนเส้นนี้เป็นตัวอย่างหนึ่งของการขุดคลอง และสร้างถนนขนาบข้าง และโปรดเกล้าฯ พระราชทานนามว่า "ถนนกรุงเกษม"

## รายชื่อทางแยก

## สถานที่สำคัญ

### สถานที่ราขการ
# สำนักงานเขตป้อมปราบศัตรูพ่าย

### สถาบันการศึกษา
# โรงเรียนวัดมัธยมมกุฏกษัตริยาราม
# โรงเรียนวัดโสมนัส
# โรงเรียนเทพศิรินทร์
# โรงเรียนสายปัญญา ในพระบรมราชินูปถัมภ์
### ศาสนสถาน
# วัดนรนาถสุนทริการาม
# วัดมกุฏกษัตริยารามราชวรวิหาร
# วัดโสมนัสราชวรวิหาร
# วัดเทพศิรินทราวาสราชวรวิหาร
### ตลาด/ศูนย์การค้า
# ตลาดเทวราช
# ตลาดนางเลิ้ง
# ตลาดมหานาค
# ตลาดโบ๊เบ๊ 
## โบ๊เบ๊ ทาวเวอร์
## โบ๊เบ๊ เซ็นเตอร์

## แหล่งข้อมูลอื่น
*

หมวดหมู่:ก่อตั้งในมณฑลกรุงเทพในปี พ.ศ. 2441
กรุงเกษม
กรุงเกษม
กรุงเกษม
หมวดหมู่:เทเวศร์
การอ้างเหตุผลแนวทแยง

**การอ้างเหตุผลแนวทแยง** (diagonal arguments) เป็นศัพท์ที่ใช้ในคณิตศาสตร์ อาจหมายถึง:
* การอ้างเหตุผลแนวทแยงของคันทอร์
* ทฤษฎีบทของคันทอร์
* ปัญหาการยุติการทำงาน
ถนนวิสุทธิกษัตริย์

**ถนนวิสุทธิกษัตริย์** [วิ-สุด-กะ-สัด] () เริ่มต้นตั้งแต่ถนนราชดำเนินนอก (ทางแยก จ.ป.ร.) ในท้องที่แขวงบางขุนพรหมและแขวงบ้านพานถม เขตพระนคร กรุงเทพมหานคร ไปทางทิศตะวันตกเฉียงเหนือ ตัดกับถนนประชาธิปไตย (ทางแยกวิสุทธิกษัตริย์) และถนนสามเสน (ทางแยกบางขุนพรหม) จนถึงท่าเรือสะพานพระราม 8 (บางขุนพรหม) ในท้องที่แขวงวัดสามพระยา

ถนนวิสุทธิกษัตริย์เป็นถนนที่พระบาทสมเด็จพระจุลจอมเกล้าเจ้าอยู่หัวพระราชทานพระราชทรัพย์ส่วนพระองค์ สร้างขึ้นเพื่ออุทิศส่วนกุศล พระราชทานสมเด็จพระเจ้าบรมวงศ์เธอ เจ้าฟ้าจันทรมณฑลโสภณภควดี กรมหลวงวิสุทธิกระษัตริย์ พระราชธิดาในพระบาทสมเด็จพระจอมเกล้าเจ้าอยู่หัวและสมเด็จพระเทพศิรินทราบรมราชินี และเป็นพระขนิษฐาร่วมพระชนนีเดียวกับพระบาทสมเด็จพระจุลจอมเกล้าเจ้าอยู่หัว ซึ่งสิ้นพระชนม์ขณะพระชันษา 9 ปี ทรงพระกรุณาโปรดเกล้าฯ พระราชทานชื่อถนนว่า "ถนนวิสุทธิกษัตริย์"

การตัดถนนวิสุทธิกษัตริย์นี้ พระบาทสมเด็จพระจุลจอมเกล้าเจ้าอยู่หัวมีพระราชดำริว่า แต่เดิมการสร้างถนนต้องใช้พระราชทรัพย์ในการก่อสร้างรวมทั้งการดูแลรักษา การตัดถนนในกรุงเทพฯ มักผ่านไปในเขตที่มีเจ้าของถือที่ดินอยู่ ถนนผ่านไปในที่ใดเจ้าของที่ดินย่อมได้รับประโยชน์เรื่องราคาที่ดินที่เพิ่มสูงขึ้น จึงสมควรให้เจ้าของที่ดินซึ่งถือครองที่ดินอยู่ตามแนวถนนซึ่งจะตัดผ่านช่วยกันออกทุนในการทำถนน เว้นแต่ผู้ที่ต้องเสียที่ดินทั้งหมดจนไม่ได้รับประโยชน์ในการตัดถนน ควรได้รับประโยชน์ราคาที่ดินของตนเป็นค่าเสียหาย โดยโปรดเกล้าฯ ให้ตราพระราชบัญญัติสร้างถนนหลวงภายในบริเวณกรุงเทพฯ ขึ้นใน พ.ศ. 2447 (ร.ศ. 123) สำหรับการสร้างถนนวิสุทธิกษัตริย์ได้ทรงพระกรุณาโปรดเกล้าฯ ให้ "ประกาศการสร้างถนนวิสุทธิ์กระษัตริย์" ว่า ที่ดินตำบลบางขุนพรหมและหลังวัดมกุฏกษัตริย์ สมควรจะตัดเป็นถนนใหญ่ให้เดินไปมาติดต่อกันได้ ตั้งแต่วงเวียนบางขุนพรหม ตัดตรงไปทางหลังวัดมกุฏกษัตริยารามราชวรวิหาร ออกถนนราชดำเนินนอก ต่อมาใน พ.ศ. 2471 รัชสมัยพระบาทสมเด็จพระปกเกล้าเจ้าอยู่หัวโปรดเกล้าฯ ให้ตัดถนนจากวิสุทธิกษัตริย์ต่อจากที่ตัดไว้แต่เดิม ตั้งแต่แม่น้ำเจ้าพระยา มาบรรจบถนนสามเสน ตำบลบางขุนพรหม โดยตัดผ่านเข้าไปในตำบลบางขุนพรหม

บริเวณถนนวิสุทธิกษัตริย์จนถึงทางแยกวิสุทธิกษัตริย์ถือได้ว่าเป็นย่านที่ขึ้นชื่ออย่างมากในการประกวดนางงามในช่วงเทศกาลสงกรานต์ของทุกปี ที่รู้จักกันดีในชื่อ "เทพีสงกรานต์วิสุทธิกษัตริย์"  ซึ่งจัดโดยชาวชุมชนท้องถิ่นและใกล้เคียง โดยจัดมาตั้งแต่ พ.ศ. 2478 โดยเฉพาะในอดีตในเวลากลางคืนจะมีบรรยายกาศครื้นเครงคล้ายกับงานวัดเลยทีเดียว ซึ่งมีบุคคลที่มีชื่อเสียงในปัจจุบันหลายคนเคยผ่านการประกวดมาแล้ว เช่น คุณหญิงพันธุ์เครือ ยงใจยุทธ, จริยา แอนโฟเน่, สรวงสุดา ลาวัณย์ประเสริฐ เป็นต้น

## อ้างอิง

## แหล่งข้อมูลอื่น
*

หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ทฤษฎีบทของคันทอร์

**ทฤษฎีบทของคันทอร์** () กล่าวว่า เซตกำลัง (power set) (เซตของเซตย่อยทั้งหมด) ของเซตใดๆ จะมี *[[จำนวนเชิงการนับ]]* (cardinal number) มากกว่าจำนวนเชิงการนับของเซตนั้น. ทฤษฎีบทของคันทอร์นั้นเป็นที่ประจักษ์สำหรับเซตจำกัดอยู่แล้ว และยังเป็นจริงสำหรับเซตอนันต์ด้วย ซึ่งเซตกำลังของเซตอนันต์นับได้นั้น จะเป็นเซตอนันต์นับ*ไม่ได้*

## การพิสูจน์

ให้ *f* เป็นฟังก์ชันหนึ่งต่อหนึ่งจาก *A* ไปยังเซตกำลังของ *A*. จะต้องแสดงให้เห็นว่า *f* ไม่เป็นฟังก์ชันหนึ่งต่อหนึ่งทั่วถึง ในการทำเช่นนี้ จะต้องบอกว่ามีเซตย่อยของ *A* บางเซตที่ไม่อยู่ในภาพ (image) ของ *f*. ซึ่งเซตย่อยนั้นก็คือ

:B=\left\{\,x\in A : x\not\in f(x) \,\right\}

เพื่อแสดงให้เห็นว่า *B* ไม่อยู่ในภาพของ *f*, เราจะสมมติให้ *B* อยู่ในภาพของ *f*. ดังนั้น จะมี *y* ∈ *A* ซึ่ง *f*(*y*) = *B* พิจารณาว่า *y* ∈ *B* หรือไม่. ถ้า *y* ∈  *B* แล้ว *y* ∈  *f*(*y*) , ซึ่งจะทำให้ขัดกับนิยามของ *B* ที่ว่า *y* ∉ *B*. ในทางกลับกัน, ถ้า *y* ∉  *B* แล้ว *y* ∉  *f*(*y*) จะได้ *y* ∈  *B*.  เกิดข้อขัดแย้ง

จากการที่ *x* ปรากฏในนิพจน์ "*x* ∉ *f*(*x*) " ถึงสองครั้ง เราจึงเรียกวิธีการนี้ว่าเป็นวิธีแนวทแยง (diagonal argument)

หมวดหมู่:ทฤษฎีเซต
หมวดหมู่:ทฤษฎีบททางคณิตศาสตร์
เจงกิส ข่าน

**เจงกิส ข่าน** (,  หรือ ; ; ประมาณ ค.ศ. 1155/ค.ศ. 1162 – 18 สิงหาคม ค.ศ. 1227) จักรพรรดินักรบชาวมองโกลผู้พิชิต ทรงก่อตั้งจักรวรรดิมองโกล มีพระนามเดิมว่า **เทมูจิง** () ตามสถานที่พระราชสมภพริมฝั่งแม่น้ำโอนอน ทรงเป็นผู้นำครอบครัวแทนพระบิดาเมื่ออายุเพียง 13 ปี และต้องดิ้นรนต่อสู้ขับเคี่ยวกับชนเผ่าต่าง ๆ ที่เป็นอริอยู่หลายปี ทรงปราบเผ่าไนแมน ทางด้านตะวันตก พิชิตชนชาติตันกุต (เซี่ยตะวันตก) และยอมรับการจำนนของชาวอุยกูร์

ในปี พ.ศ. 1749 เทมูจิงได้ทรงเปลี่ยนพระนามมาเป็น "เจงกิส ข่าน" และจากปี พ.ศ. 1754 ด้วยการรบพุ่งหลายครั้ง เจงกิส ข่าน ทรงสามารถยึดครองจีนตอนเหนือ จักรวรรดิคารา-คิไต (Qara Khitai Empire) (เหลียวตะวันตก) จักรวรรดิคาเรสม์ และดินแดนอื่น ๆ อีกหลายแห่ง นับถึงเวลาเมื่อเจงกิส ข่าน สวรรคต จักรวรรดิมองโกลได้แผ่ขยายตั้งแต่ทะเลดำไปจดมหาสมุทรแปซิฟิก โดยทั้งหมดเริ่มที่จีนตอนเหนือ หลังจากยึดจงตู (ปัจจุบันคือกรุงปักกิ่ง) ได้แล้ว เจงกิส ข่าน ได้ส่งทูตไปยังเปอร์เซีย แต่ทางสุลต่านตัดหัวคนที่พระองค์ทรงส่งไป เจงกิส ข่าน จึงมีพระราชบัญชาสั่งระดมพลไปบุกเปอร์เซีย เมืองทุกเมืองที่ต่อต้านจะถูกปล้นชิงและทำลาย หลังการยึด เจงกิส ข่าน ได้มีพระราชบัญชาสั่งทหาร 10,000 คนบุกไปทางเหนือ โดยไม่ได้ถูกหยุดเลยจนถึงสุดขอบทะเลยังใกล้เคียงตะวันออกกลาง
 
เจงกิส ข่าน มีพระชนม์ชีพอยู่ตรงช่วงประมาณ 1 ศตวรรษ ก่อนพ่อขุนศรีอินทราทิตย์ขึ้นครองราชย์และสถาปนากรุงสุโขทัย พระองค์ได้รับการยกย่องโดยทั่วไปว่าทรงเป็นนักการทหารที่เก่งที่สุดคนหนึ่งในประวัติศาสตร์ของโลก นอกจากความสำเร็จในทางการทหารแล้ว เจงกิส ข่าน ยังทรงสร้างระบบอักษรขึ้นใช้ในจักรวรรดิมองโกล โดยดัดแปลงมาจากอักษรอุยกูร์ พระองค์รวบรวมชนเผ่าเร่ร่อนต่าง ๆ ของมองโกลเข้าเป็นชาติเดียวกัน และปกครองโดยถือหลักเปิดกว้างต่อความเชื่อทางศาสนา นอกจากนี้พระองค์ยังมีบทบาทสำคัญในการสร้างความมั่นคงในเส้นทางสายไหม ทำให้โลกมุสลิม เอเชียตะวันออก และยุโรป สามารถค้าขายและติดต่อสื่อสารถึงกันได้

ภายหลังเจงกิส ข่าน สวรรคต โอเกเดย์ ข่าน พระราชโอรสของเจงกิส ข่าน ได้นำทัพกลับไปที่ใกล้ตะวันออกกลาง แต่ในขณะที่จะเข้าเวียนนา โอเกเดย์ ข่าน ได้สวรรคตก่อน ทำให้การปะทะกันไม่อาจเกิดขึ้น 

thumb|350px|right|จักรวรรดิมองโกลประมาณ พ.ศ. 1800–1900

## ชีวิตเมื่อทรงพระเยาว์

## พระบรมวงศานุวงศ์
* พระราชบิดา: เยซูไก
* พระราชมารดา: โฮเอลุน
* พระเชษฐาและพระอนุชา
** คาซาร์ รามาโตส
** เตมูกู
* พระอัครมเหสี : บอร์เต
* พระสนม
** คูลัน
** เยซแม
** เยซเค
* พระราชโอรส
** โจชิ
** ชาตาไก
** โอเกเดย์
** โทโลย
* พระราชนัดดา
** บาตู
** เบอไค
** คูยัคข่าน
** คาดัน
** คาชิน
** มงค์ ข่าน
** กุบไล ข่าน
** ฮูเลกู
** อริกโบเค

## อ้างอิง

## แหล่งข้อมูลอื่น

*
*
*Welcome to The Realm of the Mongols
*Parts of this biography were taken from the Area Handbook series at the Library of Congress
*Estimates of Mongol warfare casualties
*Genghis Khan on the Web (directory of some 250 resources)
*The History of Genghizcan the Great, First Emperor of the Antient Moguls and Tartars
*Why Genghis Khan was good for the planet. *[[The Guardian]].* January 26, 2011.
*"Genghis Khan's Secret Weapon Was Rain", *[[National Geographic (magazine)|National Geographic]]*, Roff Smith, March 10, 2014


หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:มหาราชแห่งประเทศมองโกเลีย
หมวดหมู่:บุคคลที่เกิดในคริสต์ทศวรรษ 1160
หมวดหมู่:พระมหากษัตริย์ผู้ทรงก่อตั้ง
เทอร์มอมิเตอร์

thumb|เทอร์มอมิเตอร์วัดไข้ (ปรอทวัดไข้)
เทอร์มอมิเตอร์ () คือเครื่องมือสำหรับวัดระดับความร้อน เมื่อได้รับความร้อนจะขยายตัว และหดตัวเมื่อคายความร้อน ของเหลวที่ใช้บรรจุในกระเปาะแก้วของเทอร์มอมิเตอร์ คือปรอทหรือแอลกอฮอล์

สาเหตุที่ใช้แอลกอฮอล์หรือปรอทบรรจุลงในเทอร์มอมิเตอร์เพราะของเหลวทั้งสองนี้ไวต่อการเปลี่ยนแปลงของอุณหภูมิ และไม่เกาะผิวของหลอดแก้ว แต่ถ้าเป็นของเหลวชนิดอื่น เช่นน้ำจะเกาะผิวหลอดแก้ว เมื่อขยายตัวหรือหดตัว จะติดค้างอยู่ในหลอด

## ชนิดของเทอร์มอมิเตอร์
* เทอร์มอมิเตอร์แบบธรรมดา
* เทอร์มอมิเตอร์วัดไข้
* แอลกอฮอล์เทอร์มอมิเตอร์
* เบคแมนเทอร์มอมิเตอร์
* ไบเมทัลเทอร์มอมิเตอร์
* กาลิเลโอเทอร์มอมิเตอร์
* เทอร์มอมิเตอร์แบบอินฟราเรด
* เทอร์มอมิเตอร์แบบของเหลวคริสตัล
* เทอร์มอมิเตอร์ทางการแพทย์แบบอม
* เทอร์มอมิเตอร์ทางการแพทย์แบบหนีบ
* เทอร์มอมิเตอร์ทางการแพทย์สวนทวาร
* เทอร์มอมิเตอร์แบบตัวต้านทานทางไฟฟ้าแรงสูง

## อ้างอิง
* History Channel - Invention - Notable Modern Inventions and Discoveries
* About - Thermometer  - Thermometers - Early History, Anders Celsius, Gabriel Fahrenheit and Thomson Kelvin.
* Thermometers and Thermometric Liquids - Mercury and Alcohol.
* The NIST Industrial Thermometer Calibration Laboratory

## หนังสืออ่านเพิ่มเติม
* Middleton, W. E. K. (1966). *A history of the thermometer and its use in meteorology*. Baltimore: Johns Hopkins Press. Reprinted ed. 2002, ISBN 0-8018-7153-0.
* The NIST Industrial Thermometer Calibration Laboratory

## แหล่งข้อมูลอื่น
* History of Temperature and Thermometry 
* ''The Chemical Educator'', Vol. 5, No. 2 (2000)  The Thermometer—From The Feeling To The Instrument

หมวดหมู่:เครื่องมือวัด
หมวดหมู่:ฟิสิกส์
รูปแปดเหลี่ยม

**รูปแปดเหลี่ยม** (octagon) คือ รูปหลายเหลี่ยมที่มีด้าน 8 ด้าน มุมภายในแต่ละมุมของรูปแปดเหลี่ยมปรกติ มีขนาดเท่ากับ 135° พื้นที่ของรูปแปดเหลี่ยมปกติ ที่แต่ละด้านยาว *a* จะมีพื้นที่
:A = 2a^2 \cot \frac{\pi}{8} = 2 (1+\sqrt{2}) a^2 \simeq 4.82843 a^2

## การสร้างรูปแปดเหลี่ยม
รูปแปดเหลี่ยมปรกติ สามารถสร้างได้ด้วย ไม้บรรทัดและวงเวียนโดยทำตามรูปตั้งแต่ขั้นที่ 1 ถึง 18. ในขั้นที่ 7 ถึง 10 นั้น จะไม่มีการเปลี่ยนแปลงรัศมีของวงเวียน
center|Octagon Construction Animation

8
โฮเมอร์

thumb|200px|รูปปั้นของโฮเมอร์

**โฮเมอร์** ( Hómēros *โฮแมโรส*; ) เป็นนักแต่งกลอนในตำนานชาวกรีก ซึ่งเชื่อกันว่าเป็นผู้แต่งมหากาพย์เรื่อง อีเลียด และ โอดิสซีย์ ชาวกรีกโบราณเชื่อกันว่าโฮเมอร์เป็นนักประวัติศาสตร์ แต่นักวิชาการในปัจจุบันกลับมองโฮเมอร์ด้วยความรู้สึกสงสัย เพราะเป็นข้อมูลชีวประวัติที่สืบต่อกันมายาวนานมาก อีกทั้งตัวกาพย์เอง ก็ถูกเล่าแบบปากต่อปากมานานนับศตวรรษ และถูกแก้ไขใหม่จนกลายมาเป็นกวี มาติน เวสต์ เชื่อว่า "โฮเมอร์" ไม่ใช่นามของกวีในประวัติศาสตร์ แต่เป็นเพียงชื่อที่ถูกสร้างขึ้นมา 

ช่วงเวลาที่โฮเมอร์มีชีวิตนั้นเองก็ยังเป็นที่ถกเถียงกันอยู่มาแต่โบราณและจนถึงทุกวันนี้ โดยเฮอรอโดทัสอ้างว่าโฮเมอร์เกิดก่อนเขาประมาณ 400 ปี ซึ่งน่าจะเป็นช่วงประมาณ 850 ปีก่อนคริสตกาล แต่ทว่าแหล่งอ้างอิงโบราณอื่น ๆ กลับให้ข้อมูลที่ซึ่งใกล้เคียงกับเวลาที่น่าจะเกิดสงครามเมืองทรอยมากกว่า  ซึ่งช่วงเวลาที่อาจจะเกิดสงครามเมืองทรอยนั้น เอราโตสเทแนส กล่าวว่าเกิดในช่วง 1194–1184 ปีก่อนคริสตกาล

## อ้างอิง

## แหล่งข้อมูลอื่น
* 
* โฮเมอร์  จากไทยกูดวิว

หมวดหมู่:นักเขียนชาวกรีกโบราณ
หมวดหมู่:ชาวกรีกโบราณ
หมวดหมู่:บุคคลในศตวรรษที่ 8 ก่อนคริสตกาล
รูปห้าเหลี่ยม

right|100px|รูปห้าเหลี่ยมปกติ
**รูปห้าเหลี่ยม** () คือ รูปหลายเหลี่ยมที่มีด้าน 5 ด้าน **รูปห้าเหลี่ยมปกติ** (regular pentagon) คือ รูปห้าเหลี่ยมที่ด้านทุกด้านยาวเท่ากัน และมุมทุกมุมมีขนาดเท่ากัน (540° คือมุมภายในของรูป)

รูปห้าเหลี่ยมปกติที่ด้านแต่ละด้านยาว *a* จะมีพื้นที่เท่ากับ
A = \frac{5a^2}{4}\cot \frac{\pi}{5} = \frac {a^2}{4} \sqrt{25+10\sqrt{5}} \simeq 1.72048 a^2
right|100px|รูปดาวห้าแฉกในรูปห้ามเหลี่ยม
รูปดาวห้าแฉก (pentagram) สามารถสร้างจากรูปห้าเหลี่ยมปกติได้ โดยการลากเส้นตามเส้นทแยงมุม และรูปนี้จะมีความยาวที่เกี่ยวข้องกับอัตราส่วนทอง, φ = (1+√5)/2

## รูปห้าเหลี่ยมปรกติ

## การสร้างรูปห้าเหลี่ยม
thumb|การสร้างรูปห้าเหลี่ยมปกติยุคลิดได้อธิบายการสร้างรูปห้าเหลี่ยมปกติ โดยใช้ไม้บรรทัดและวงเวียน ไว้ในหนังสือ *Elements* ตั้งแต่ 300 ปีก่อนคริสต์ศักราช คาร์ล ฟรีดริช เกาส์ได้สร้างทฤษฎีเพื่อพิสูจน์เกี่ยวกับรูปหลายเหลี่ยม

5
หมวดหมู่:5 (จำนวน)

## รูปห้าเหลี่ยมในการจัดเรียง

right|thumb|โครงสร้างการบรรจุของรูปห้าเหลี่ยมปรกติขนาดเท่ากันบนระนาบที่ดีที่สุดที่ค้นพบคือโครงสร้างตาข่ายคู่ ซึ่งครอบคลุมพื้นที่ 92.131% ของระนาบ
รูปห้าเหลี่ยมปรกติไม่สามารถปรากฏในการเรียงต่อกันของรูปหลายเหลี่ยมปรกติใด ๆ ได้ โดยประการแรก เพื่อพิสูจน์ว่า รูปห้าเหลี่ยมไม่สามารถเรียงต่อกันเป็นปรกติได้ (พิจารณาเฉพาะรูปห้าเหลี่ยมซึ่งทุกหน้าเท่ากันทุกประการ ดังนั้นจึงกำหนดให้รูปหลายเหลี่ยมทุกรูปเป็นรูปห้าเหลี่ยม) ให้สังเกตว่า  (โดยที่ 108° เป็นมุมภายใน) ซึ่งไม่ใช่จำนวนเต็ม นั่นคือ ไม่มีจำนวนเต็มใด ๆ แทนจำนวนรูปห้าเหลี่ยมที่มีจุดยอดร่วมกันและไม่เหลือที่ว่างระหว่างรูป สิ่งที่ยากกว่าคือการพิสูจน์ว่ารูปห้าเหลี่ยมไม่สามารถปรากฏในการเรียงต่อกันด้านต่อด้านของรูปหลายเหลี่ยมปรกติใด ๆ ได้

ความหนาแน่นของการบรรจุสูงสุดที่ค้นพบของรูปห้าเหลี่ยมปรกติคือ (5-\sqrt 5)/3\approx 0.921 ซึ่งทำได้โดยการจัดเรียงแบบตาข่ายคู่ดังภาพ ในเอกสารพิมพ์ล่วงหน้าที่เผยแพร่ในปี 2016 โทมัส เฮลส์ และโวเดน คุสเนอร์ ได้ประกาศหลักฐานว่าการจัดเรียงแบบตาข่ายคู่ของรูปห้าเหลี่ยมปรกติ (หรือที่รู้จักกันในชื่อ "pentagonal ice-ray" ซึ่งเป็นการออกแบบโครงตาข่ายของจีนที่มีเกิดขึ้นในช่วงปี ค.ศ. 1900) มีความหนาแน่นที่ดีที่สุดในบรรดาการจัดเรียงทั้งหมดของรูปห้าเหลี่ยมปรกติบนระนาบ

ไม่มีการรวมรูปหลายเหลี่ยมปรกติ 4 รูปขึ้นไปมาบรรจบกันที่จุดยอดที่มีรูปห้าเหลี่ยม สำหรับการรวมกัน 3 รูป ถ้ารูปหลายเหลี่ยม 3 รูปมาบรรจบกันที่จุดยอดเดียวกัน และรูปหนึ่งมีจำนวนด้านเป็นเลขคี่ อีก 2 รูปจะต้องเท่ากันทุกประการ เพราะรูปหลายเหลี่ยมที่สัมผัสขอบของรูปห้าเหลี่ยมจะต้องสลับกันไปมารอบรูปห้าเหลี่ยม ซึ่งเป็นไปไม่ได้เนื่องจากรูปห้าเหลี่ยมมีจำนวนด้านเป็นเลขคี่ สำหรับรูปห้าเหลี่ยม จะได้รูปหลายเหลี่ยมที่มุมทั้งหมดมีขนาด  และมี  ด้าน ซึ่งไม่ใช่จำนวนเต็ม ดังนั้น รูปห้าเหลี่ยมไม่สามารถปรากฏในการเรียงต่อกันของรูปหลายเหลี่ยมปรกติใด ๆ ได้

มีรูปห้าเหลี่ยม 15 ประเภทที่สามารถเรียงต่อกันบนระนาบหน้าเดียวได้ โดยทั่วไปแล้ว รูปห้าเหลี่ยมเหล่านี้ไม่มีความสมมาตร แม้ว่าบางรูปจะมีกรณีพิเศษที่มีความสมมาตรแบบสะท้อนก็ตาม
กุบไล ข่าน

**กุบไล ข่าน** (), **โคบิไล ข่าน** (), **หยวนชื่อจู่** () หรือ **ซีโจ๊วฮ่องเต้** เป็นข่านแห่งจักรวรรดิมองโกลและยังเป็นฮ่องเต้องค์แรกของราชวงศ์หยวน

กุบไล ข่าน เป็นพระราชนัดดาในจักรพรรดิเจงกิส ข่าน พระองค์ขึ้นเป็นข่านแห่งจักรวรรดิมองโกลเมื่อ พ.ศ. 1803 (ค.ศ. 1260) และสถาปนาราชวงศ์หยวนเมื่อ พ.ศ. 1822 (ค.ศ. 1279)

จักรวรรดิมองโกลที่เจงกิส ข่าน สร้างไว้ขึ้นถึงจุดสูงสุดในสมัยของกุบไล ข่าน เมื่อกุบไล ข่าน สามารถเอาชนะราชวงศ์ซ่งของจีน และยึดครองปักกิ่ง ปกครองประเทศจีน กุบไล ข่าน ยังตีได้ดินแดนต้าหลี่ (ในมณฑลยูนนานในปัจจุบัน) และเกาหลี นอกจากนี้ยังได้พยายามยึดครองดินแดนนิฮง (ญี่ปุ่นในปัจจุบัน) และดินแดนหนานหยาง (ดินแดนแหลมสุวรรณภูมิ) ประกอบด้วยพม่า เวียดนาม และอินโดนีเซีย แต่ไม่ประสบความสำเร็จ

ในยุคสมัยของกุบไล ข่าน มีนักเดินทางชาวตะวันตกมากมายเดินทางมาถึงดินแดนจีนของกุบไล ข่าน นักเดินทางที่มีชื่อเสียงคือมาร์โก โปโล

## พระบรมวงศานุวงศ์
* พระบรมราชอัยกา : เจงกิส ข่าน
* พระบรมราชอัยยิกา : บูร์ไต
* พระบรมราชชนก: โตลุย
* พระบรมราชชนนี: พระนางซอร์กัจตานิ เบกิ
* พระเชษฐา : มงค์ ข่าน
* พระราชอนุชา
** ฮูเลกู
** อริกโบเค

### พระอัครมเหสี

#### พระตำหนักใหญ่

#### พระตำหนักรอง

#### พระตำหนักสาม

#### พระตำหนักสี่

#### พระตำหนักไม่ระบุ

* **速哥答思皇后 (Sù gē dá sī huánghòu):** สมเด็จพระจักรพรรดินีซูกอตาดาซี
* **八八罕妃子 (Bā bā hǎn fēizi):** พระสนมปาปาฮัน
* **撒不忽妃子 (Sā bù hū fēizi):** พระสนมซาปูฮู
* **忽鲁黑臣皇后 (Hū lǔ hēi chén huánghòu):** สมเด็จพระจักรพรรดินีฮูลูเฮยเฉิน
* **朵儿别真皇后 (Duǒ ér bié zhēn huánghòu):** สมเด็จพระจักรพรรดินีตัวเอ่อเปียเจิน
* **許慎真皇后 (Xǔ shèn zhēn huánghòu):** สมเด็จพระจักรพรรดินีซูเซินเจิน

### พระราชบุตร
พระราชโอรส
* องค์ชายเจินจิน
* องศ์ชายดอร์จี
* องศ์ชายแมงกาลา
* องศ์ชายนมูคัน
* องศ์ชายโตกอน
พระราชธิดา
* องศ์หญิงเมียวเยน
* องศ์หญิงจีลี่มีซี
พระราชนัดดา (โอรสขององศ์ชายเจินจิน)
* องศ์ชายกัมมาลา
* องศ์ชายดารมาบาลา
* โทโมร์ ข่าน

## อ้างอิง
* 
* 
* 
* 
* Rossabi, Morris. *Khubilai Khan: His Life and Times * (University of California Press (May 1, 1990)) ISBN 0-520-06740-1.
* Saunders, J.J. *The History of the Mongol Conquests* (University of Pennsylvania Press (March 1, 2001)) ISBN 0-8122-1766-7.


หมวดหมู่:บุคคลที่เกิดในปี พ.ศ. 1758
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:มหาราชแห่งประเทศมองโกเลีย
หมวดหมู่:มหาราชแห่งประเทศจีน
หมวดหมู่:พระมหากษัตริย์ผู้ทรงก่อตั้ง
หมวดหมู่:บุคคลในประวัติศาสตร์กรุงสุโขทัย
รูปสิบเจ็ดเหลี่ยม

250px|thumb|right|
thumb|ขั้นตอนในการสร้างรูป 17 เหลี่ยม
**รูปสิบเจ็ดเหลี่ยม** (heptadecagon หรือ 17-gon) คือ รูปหลายเหลี่ยมที่มีด้าน 17 ด้าน รูปสิบเจ็ดเหลี่ยมปรกติ จะมีมุมภายในทุกมุมเท่ากัน คือมีขนาดประมาณ 158.823529411765 องศา

ใน ค.ศ. 1796 คาร์ล ฟรีดริช เกาส์ ได้ค้นพบวิธีการสร้างรูปสิบเจ็ดเหลี่ยมปรกติโดยใช้ไม้บรรทัดและวงเวียน เขาภูมิใจมากถึงกับขอให้แกะสลักรูปสิบเจ็ดเหลี่ยมปรกติ ไว้บนป้ายเหนือหลุมฝังศพของเขา

การสร้างรูปสิบเจ็ดเหลี่ยมปรกตินั้นเกี่ยวข้องกับฟังก์ชันตรีโกณมิติของ 2&pi;/17 ซึ่งสามารถเขียนในรูปการบวก การลบ การคูณและรากที่สองได้ ในหนังสือชื่อ *Disquisitiones* ของเกาส์ได้แสดงสมการนี้เอาไว้ นำมาเขียนโดยใช้สัญลักษณ์ทางคณิตศาสตร์สมัยใหม่ได้เป็น

:16\,\operatorname{cos}{2\pi\over17}=-1+\sqrt{17}+\sqrt{34-2\sqrt{17}}+2\sqrt{17+3\sqrt{17}-\sqrt{34-2\sqrt{17}}-2\sqrt{34+2\sqrt{17}}}

## แหล่งข้อมูลอื่น
วิธีการสร้างรูปสิบเจ็ดเหลี่ยม
* http://www.showmath.co.kr/const/polygon/rpoly17.html  (ภาษาเกาหลี, flash)
* https://web.archive.org/web/19991111063410/http://www.geocities.com/RainForest/Vines/2977/gauss/formulae/heptadecagon.html
* http://mathworld.wolfram.com/Heptadecagon.html
* http://www.jimloy.com/geometry/17-gon.htm 

17
หมวดหมู่:เรขาคณิตบนระนาบยุคลิด
ยามาซากิ เบกกิง

**ยามาซากิ** (; yamazaki) ยี่ห้อขนมปังและขนมอบ ของ บริษัท ยามาซากิเซย์ปัง (山崎製パン, やまざきせいぱん) ประเทศญี่ปุ่น หรือชื่อภาษาอังกฤษว่า บริษัท ยามาซากิเบกกิ้ง จำกัด (Yamazaki Baking Co., Ltd.) และจัดจำหน่ายในไทยโดย บริษัท ไทยยามาซากิ จำกัด (Thai Yamazaki Co.,Ltd.) โดย นายอิชิโร่ ไซโต้ ผลิตภัณฑ์ภายใต้ชื่อยามาซากิ ได้แก่ ขนมปัง เค้ก คุกกี้

## ระเบียงภาพ

## อ้างอิง

## แหล่งข้อมูลอื่น
* ยามาซากิญี่ปุ่น (ภาษาญี่ปุ่น)
* ยามาซากิญี่ปุ่น (ภาษาอังกฤษ)

หมวดหมู่:ขนมปัง
หมวดหมู่:ธุรกิจอาหาร
หมวดหมู่:บริษัทอาหารของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2491
หมวดหมู่:บริษัทจดทะเบียนในตลาดหลักทรัพย์โตเกียว
นิวเคลียร์

**นิวเคลียร์** อาจหมายถึง

; ฟิสิกส์
* กากนิวเคลียร์
* อาวุธนิวเคลียร์
* พลังงานนิวเคลียร์
* นิวเคลียสของอะตอม
* ปฏิกิริยานิวเคลียร์
* ปฏิกิริยานิวเคลียร์ฟิวชั่น
* โรงไฟฟ้านิวเคลียร์
* เครื่องปฏิกรณ์นิวเคลียร์
* พลังงานฟิวชั่น
* การแบ่งแยกนิวเคลียส
* ฟิสิกส์นิวเคลียร์

; บุคคล
* หรรษา จึงวิวัฒนวงศ์, นักร้องและนักแสดงชาวไทย
ลายน้ำ

right|150px|thumb|ลายน้ำ "Crown & CA" (ย่อมาจาก "Crown Agent") พบได้บนแสตมป์ของอาณานิคมต่าง&nbsp;ๆ ของอังกฤษในช่วงประมาณ พ.ศ. 2420 ถึง 2470
**ลายน้ำ** () คือภาพที่สามารถสังเกตได้ในกระดาษ โดยปรากฏเป็นสีจางกว่าเมื่อนำกระดาษมาส่องผ่านแสง และเป็นสีทึบเมื่อนำกระดาษมาทาบบนวัสดุสีเข้ม ลายน้ำถูกคิดค้นขึ้นตั้งแต่ปี พ.ศ. 1825 (ค.ศ. 1282) ที่เมืองโบโลญญา ประเทศอิตาลี ซึ่งช่างทำกระดาษใช้เป็นเครื่องหมายบอกผลิตภัณท์ของตน ลายน้ำยังใช้บนแสตมป์ เงินตรา หรือเอกสารทางราชการอื่น&nbsp;ๆ เพื่อป้องกันการปลอมแปลง

## ลายน้ำบนแสตมป์

ลายน้ำถือเป็นสิ่งสำคัญอย่างหนึ่งบนแสตมป์ มักใช้แยกความแตกต่างของแสตมป์ที่พิมพ์รุ่นต่าง&nbsp;ๆ ปัจจุบันมีการใช้ลายน้ำน้อยลง และมีการใช้วิธีอื่นในการป้องกันการปลอมแปลงมากขึ้น เช่น การใช้กระดาษที่ฝังด้ายสี (granite paper) หรือใช้หมึกที่เรืองแสงเมื่อส่องด้วยแสงอัลตราไวโอเลต เป็นต้น

หมวดหมู่:แสตมป์
หมวดหมู่:กระดาษ
ป้ายลงทะเบียน

thumb|200x200px|ป้ายลงทะเบียนของเรโก้ ประเทศเยอรมนี
**ป้ายลงทะเบียน** () เป็นสัญลักษณ์ที่ปรากฏบนจดหมายที่ส่งแบบลงทะเบียน กล่าวคือ มีการจดบันทึกไว้เป็นหลักฐานโดยไปรษณีย์ทั้งตอนส่งและตอนรับจดหมายเพื่อป้องกันการสูญหายของจดหมาย ป้ายลงทะเบียนอาจเป็นกระดาษหรือสติกเกอร์ติด หรือใช้วิธีประทับตรายางลงไปก็ได้ โดยบนสัญลักษณ์จะมีหมายเลข และตัวอักษร R ขนาดใหญ่ตามข้อตกลงของสหภาพสากลไปรษณีย์ (Universal Postal Union)

เนื่องจากป้ายลงทะเบียนมักระบุถึงที่ทำการไปรษณีย์ที่ใช้ฝากส่งจดหมาย จึงมีการสะสมป้ายจากที่ทำการไปรษณีย์ต่าง&nbsp;ๆ นอกจากนี้ในกรณีที่นักสะสมแสตมป์สะสมตราประจำวัน หรือ ซองจดหมาย ป้ายลงทะเบียนที่ปรากฏบนจดหมายช่วยให้ซองมีคุณค่ามากขึ้น โดยเฉพาะในการศึกษาการไปรษณีย์ในสมัยต่าง&nbsp;ๆ

ปัจจุบันไปรษณีย์ประเทศต่าง&nbsp;ๆ หันมาใช้ป้ายทะเบียนที่มีรหัสแท่ง (barcode) อยู่บนป้าย ทำให้สามารถใช้เครื่องอ่านเข้าเครื่องคอมพิวเตอร์ได้โดยตรงโดยไม่ต้องบันทึกเป็นกระดาษหรือพิมพ์เข้าเครื่องคอมพิวเตอร์ด้วยมือ ข้อดีประการหนึ่งของการบันทึกเข้าระบบคอมพิวเตอร์คือ สามารถทำระบบออนไลน์ให้ผู้ฝากส่งสามารถตรวจสอบสถานะของจดหมายได้จากทางอินเทอร์เน็ต เช่น ของไทยสามารถตรวจที่ thailandpost 

หมวดหมู่:ไปรษณีย์
กระบี่ใจพิสุทธิ์

**กระบี่ใจพิสุทธิ์** (; *A Deadly Secret*, *เหลียน เฉิง เจ่ว์*) มีชื่อเดิมเป็นภาษาแต้จิ๋วว่า *ซู้ซิมเกี้ยม* ซึ่งแปลว่า *กระบี่ใจพิสุทธิ์* (ชื่อเรื่องภาษาไทย ได้ชื่อมาจากการแปลฉบับเดิม) พิมพ์ครั้งแรกลงในวารสาร Southeast Asia Weekly ในปี พ.ศ. 2506 ก่อนที่จะเปลี่นชื่อเป็น *เหลียนเฉิงเจ่ว์* เช่นปัจจุบัน นิยายเรื่องนี้เป็นผลงานประพันธ์ของกิมย้ง ผู้มีฉายา *จอมอักษราแห่งบูรพาทิศ* ที่เขียนได้สะเทือนอารมณ์เป็นอย่างยิ่ง เป็นเรื่องราวของตัวเอกที่ถูกใส่ร้าย จนต้องถูกจองจำในคุกและถูกแย่งชิงหญิงที่ตนรักไป ถูกทัณฑ์ทรมาน จนกลายเป็นคนพิการ แต่ยังมีวาสนาในคราเคราะห์ ได้พบพานยอดคนภายในคุก สุดท้ายหนีออกมาได้ แต่กลับถูกชาวยุทธตามล่า ด้วยเพราะคิดว่าเป็นพวกเดียวกับพรรคมาร เรื่องนี้แฝงไปด้วยปรัชญาชีวิตอันทรงคุณค่า ฉบับแปลของ น.นพรัตน์ เดิมใช้ชื่อว่า **หลั่งเลือดมังกร** แล้วเปลี่ยนเป็น *กระบี่ใจพิสุทธิ์* ส่วนฉบับแปลของ จำลอง พิศนาคะ ใช้ชื่อว่า **มังกรแก้ว**

## ผลกระทบ
นิยายเรื่องนี้เป็นนิยายที่ได้รับอิทธิพลมาจาก The Count of Monte Cristo ของ Alexandre Dumas แม้เหตุการณ์จะเหมือนกัน แต่ตัวเอกของเรื่องอย่างเต็กฮุ้นนั้นเป็นหนุ่มใสซื่อ และจริงใจ แม้ผ่านเหตุการณ์มามากมายที่ร้าย ๆ ความใสชื่อจะหมดไปบ้าง แต่ก็ยังคงจริงใจไปจนตลอดจบเรื่อง ต่างกับ Edmond Dantès (เอ็ดมอง ดังเต) ทีเป็นหนุ่มใสซื่อตอนต้นเรื่อง กลายเป็นเคาน์ มองเต คริสโต ที่เจ้าคิดเจ้าแค้น กระทำการทุกอย่างเพื่อการแก้แค้นเท่านั้น

นอกจากเรื่องนี้จะได้รับอิทธิพลจากเรื่องอื่นแล้ว นิยายเรื่องนี้ก็มีผลกระทบต่องานเขียนยุคหลังของกิมย้งอย่างมากเช่นกัน โดยเฉพาะกระบี่เย้ยยุทธจักร และอุ้ยเสี่ยวป้อ แต่ที่เห็นชัดที่สุดก็คือ *กระบี่เย้ยยุทธจักร* ที่ตัวเอกอย่างเหล่งฮู้ชงก็มีศิษย์น้องหญิง เจอเหตุการณ์ใส่ร้ายป้ายสี และถูกจองจำเหมือนกันเกือบทุกประการ แตกต่างกันที่นิสัยของเหล่งฮู้ชงนั้นเข้าใจโลกมากกว่าเต็กฮุ้น อีกทั้งกระบี่เย้ยยุทธจักรนั้นโครงเรื่องที่กว้างมากกว่ากระบี่ใจพิสุทธ์อีกด้วย แต่ถึงกระนั้นกระบี่ใจพิสุทธิ์ก็ถือเป็นต้นแบบของความสำเร็จอย่างมากของกระบี่เย้ยยุทธจักร

## ตัวละคร
* เต็กฮุ้น
* จุ้ยเซ็ง
* เต็งเตียน
* เช็กเชี่ยงฮวด
* เช็กฮวง
* บ้วนจิ้นซัว
* บ้วนกุย
* ฮวยทิกั้ง
* อวงเซียวฮวง
* หลวงจีนฮ่วยตอเล่าโจ๊ว
## ค่ายสำนัก
* ดาบโลหิต
* ทิมั่งปัง

## การดัดแปลงในสื่ออื่น

### ภาพยนตร์

### ละครโทรทัศน์

## คำคมจากเรื่อง
* "นี่เรียกว่าจิตใจที่คิดร้ายคนอื่นนั้นมิควรมี แต่จิตใจป้องกันคนอื่นนั้นมิควรขาด การเตรียมป้องกันเอาไว้ มิได้ใช้ เป็นเรื่องที่ดีหามิได้อีกแล้ว"

## อ้างอิง

หมวดหมู่:บันเทิงคดีกำลังภายใน
น้ำโคล่า

**น้ำโคล่า** เป็นน้ำอัดลมรสหวาน ที่มักจะมีรสคาราเมลและมีคาเฟอีนเป็นส่วนผสม รสของน้ำโคล่านั้นบางครั้งมาจากส่วนผสมของวานิลลา อบเชย และรสมะนาว ชื่อของเครื่องดื่มชนิดมาจากเมล็ดโคล่าซึ่งเป็นที่มาของสารคาเฟอีน

เครื่องดื่มชนิดนี้บางครั้งอาจจะปราศจากสารคาเฟอีน แม้ว่าบางคนจะเรียกเครื่องดื่มที่ไม่มีคาเฟอีนนี้ว่า น้ำโคล่า แต่ทางบริษัทผู้ผลิตน้ำโคล่าหรือแม้แต่ผู้บริโภคโคล่าส่วนใหญ่ไม่คิดเช่นนั้น น้ำโคล่านั้นโดยปกติแล้วจะเพิ่มความหวานด้วยการเติมน้ำเชื่อมข้าวโพดลงไป แต่บางครั้งก็เพิ่มความหวานด้วยน้ำตาลหรือสารเพิ่มความหวานสังเคราะห์อื่น ผู้จำหน่ายยี่ห้อหลัก ของน้ำโคล่า คือ โคคา โคล่า, เป๊ปซี่, อาร์ซีโคล่า, เวอร์จิ้น โคล่า และผู้จำหน่ายรายย่อยอีกมากมาย ในประเทศไทย คือ ซันเครส และกระทิงแดง โคล่า ในการ์ตูน ดอกเตอร์สโตน มีการใช้ส่วนผสมอย่าง  มะนาว น้ำผึ้ง ผักชี และน้ำโซดา โดยนำมากรองและผสมเป็นไซรัปสีคาราเมล จึงนำไปใส่โซดา

## อ้างอิง

หมวดหมู่:น้ำอัดลม
หมวดหมู่:เครื่องดื่ม
จดหมายอากาศ

right|250px|thumb|จดหมายอากาศ
**จดหมายอากาศ** () เป็นกระดาษบาง ๆ แผ่นใหญ่ซึ่งสามารถเขียนข้อความภายในและพับเป็นซองจดหมาย จัดทำโดยไปรษณีย์ บนกระดาษมีการพิมพ์ภาพแสตมป์ ทำให้สามารถส่งทางไปรษณีย์ได้โดยไม่ต้องติดแสตมป์ แต่ต้องไม่มีการสอดอะไรอย่างอื่นในซอง

ในระดับนานาชาติจดหมายอากาศเริ่มมีปรากฏใช้ราวปี ค.ศ.1930 ต่อมาการประชุมสหภาพไปรษณีย์สากล ค.ศ.1952 ที่กรุงบรัสเซลส์ ประเทศเบลเยี่ยม ได้ลงมติให้ใช้ชื่อ AÉROGRAMME อย่างเป็นทางการ
 
อัตราจดหมายอากาศมักเป็นอัตราระหว่างประเทศ และจะส่งทางอากาศเสมอ ในขณะที่ในอดีตจดหมายระหว่างประเทศทั่วไปมักส่งทางเรือ จดหมายอากาศเป็นเครื่องเขียนของการไปรษณีย์ที่คิดค้นขึ้นมาหลังมีการริเริ่มนำเอาเครื่องบินมาใช้ขนส่งไปรษณีย์ภัณฑ์

ปัจจุบัน AEROGRAMME ส่งทางไปรษณีย์ทั่วโลก ราคา 45 บาท (ตราบนหน้าแผ่นกระดาษ 15 บาท ติแสตมป์เพิ่มอีก 30 บาท)

## ดูเพิ่ม

* ไปรษณียบรรณ
* ไปรษณียบัตร
* แสตมป์

หมวดหมู่:ไปรษณีย์
หมวดหมู่:แสตมป์
โอเปร่า (แก้ความกำกวม)

**โอเปร่า** อาจหมายถึง
* โอเปร่า - ดนตรีประเภทหนึ่ง ที่ตัวละครจะร้องเพลงแทนคำพูด
* โอเปร่า (เว็บเบราว์เซอร์) โปรแกรมสำหรับใช้ค้นดูเว็บในอินเทอร์เน็ต
เคอร์เนล (แก้ความกำกวม)

**เคอร์เนล** หรือ **เคอร์เนิล** (kernel) อาจหมายถึง
* ใจกลาง หรือ **เคอร์เนล**   () เป็นโปรแกรมคอมพิวเตอร์ที่เป็นแกนกลางของระบบปฏิบัติการของคอมพิวเตอร์
* เคอร์เนล (คณิตศาสตร์)
โอเปร่า (เว็บเบราว์เซอร์)

**โอเปร่า** (Opera) คือชื่อซอฟต์แวร์ ที่รวมเว็บเบราว์เซอร์และโปรแกรมสำหรับใช้งานอินเทอร์เน็ตอื่น ๆ พัฒนาโดยบริษัทโอเปร่า ประเทศนอร์เวย์ ในปัจจุบันโอเปร่าเป็นผู้นำในตลาดเว็บเบราว์เซอร์สำหรับโทรศัพท์มือถือ และพีดีเอ นอกจากนี้ยังถูกนำไปใช้ในระบบโทรทัศน์ที่มีการโต้ตอบระหว่างผู้ชม (interactive television, iTV) ในบางประเทศ เมื่อไม่นานนี้ บริษัทโอเปร่าได้ร่วมมือกับบริษัทอะโดบีซิสเต็มส์ ผู้ผลิตซอฟต์แวร์ด้านการสร้างสรรค์สื่อ เพื่อรวมโอเปร่ากับโปรแกรมในชุด อะโดบีครีเอทีฟสวีท

และเมื่อ 20 กันยายน 2548 ทาง opera (Opera Software ASA) ได้เปิดให้ opera browser (เวอร์ชันสำหรับ desktop) เป็นซอฟต์แวร์ที่สามารถโหลดใช้งานได้ฟรี และไม่มี Ad Banner ใด ๆ ในตัวโปรแกรม สามารถใช้งานได้เต็มรูปแบบ 

ชุดโอเปร่าประกอบไปด้วย
* โปรแกรมค้นดูเว็บ (เว็บเบราว์เซอร์)
* โปรแกรมอีเมล (E-mail client)
* โปรแกรมไออาร์ซี (IRC client)
* โปรแกรมสมุดที่อยู่ (Address book)
* โปรแกรมอ่านข่าวจากแหล่งข้อมูลอื่น (News aggregator)
* โปรแกรมโอเปร่าวิจิท (Opera Widget)

นอกจากนี้ยังมีแอปพลิเคชันโอเปร่าสามตัวสำหรับโทรศัพท์มือถือ นั่นคือ Opera Mobile, Opera Touch  และ Opera Mini.

## ระบบปฏิบัติการที่ใช้ได้
โอเปร่าสามารถใช้ได้ในในระบบปฏิบัติการต่าง ๆ ดังนี้ (ตัวเลขในวงเล็บคือรุ่นล่าสุดของโอเปร่าที่ใช้ได้ โดยแต่ละภาษาอาจแตกต่างกัน)
* วินโดวส์ 95 หรือใหม่กว่า (8.01)
* วินโดวส์ 3.x (3.62) 
* แมคโอเอสเท็น (8.01)
* แมคโอเอส (6.03)
* ลีนุกซ์ (8.01)
* ซิมเบียน Series 60 (8.00)
* ซิมเบียน UIQ (6.31)
* FreeBSD (8.01)
* โซลาริส (8.01)
* โอเอส/2 (5.12)
* บีโอเอส (3.62)
* QNX (6.0.1)
* นินเทนโด วี (Internet Channel)
* Nintendo DS (Nintendo DS Browser)

## อ้างอิง

## แหล่งข้อมูลอื่น
* เว็บไซต์โอเปร่า (ภาษาอังกฤษ)
* เว็บสอนการใช้งานโอเปร่า สำหรับคนไทย 
* แนะนำการใช้งานโอเปร่า และการปรับแต่ง 

หมวดหมู่:เว็บเบราว์เซอร์
หมวดหมู่:บริษัทของนอร์เวย์
ซาฟารี

**ซาฟารี** () อาจหมายถึง
* ซาฟารี (เว็บเบราว์เซอร์) - ซอฟต์แวร์พัฒนาโดยบริษัทแอปเปิล คอมพิวเตอร์
* ซาฟารีเวิลด์ (Safari World) - สวนสัตว์เปิดในเขตคลองสามวา กรุงเทพมหานคร
* เชียงใหม่ไนท์ซาฟารี - สวนสัตว์เปิดในจังหวัดเชียงใหม่
* ซาฟารี ปาร์ค - สวนสัตว์ ในจังหวัดกาญจนบุรี
* ในภาษาอังกฤษ ซาฟารี (safari) หมายถึงการท่องเที่ยวชมสัตว์ ที่ใช้ในทวีปแอฟริกา
สกอน

**สกอน** () เป็นขนมปังอังกฤษประเภทควิกเบรด (quick bread) มีที่มาจากประเทศสกอตแลนด์และอังกฤษภาคตะวันตกเฉียงใต้แต่โบราณ ปรกติแล้วทำจากข้าวสาลี ข้าวบาร์เลย์ หรือข้าวโอ๊ต ประสมแป้งอบเพื่อให้ฟู และมักบริโภคกับชาครีมหรือชาเดวอนเชอร์

right|200px|thumb|สกอนกับน้ำผึ้ง

ชาวอังกฤษอ่านออกเสียงชื่อขนมปังชนิดนี้ต่างกัน จากการศึกษาพบว่า ประชากรอังกฤษสองในสาม ประชากรสกอตแลนด์ร้อยละ 99 ตลอดจนชาวออสเตรเลีย แคนาดา และนิวซีแลนด์ออกเสียงว่า "สกอน"  ส่วนที่เหลือโดยเฉพาะชาวอเมริกันออกเสียงว่า "สโกน" 

## อ้างอิง

## แหล่งข้อมูลอื่น

หมวดหมู่:ขนมปังสหราชอาณาจักร
หมวดหมู่:อาหารอังกฤษ
หมวดหมู่:อาหารว่างสหราชอาณาจักร
ดิสนีย์เอ็กซ์พีเรียนส์

**ดิสนีย์เอ็กซ์พีเรียนส์** () หรือรู้จักในชื่อ **ดิสนีย์พาร์ก** () เป็นสวนสนุกและสถานตากอากาศในเครือวอลต์ดิสนีย์ ปัจจุบันมีสวนสนุกและสถานตากอากาศตั้งอยู่ 6 แห่งทั่วโลก

## สวนสนุกปัจจุบัน

### ดิสนีย์แลนด์รีสอร์ต
เริ่มสร้างโดยวอลท์ ดิสนีย์ ในวันที่ 17 กรกฎาคม พ.ศ. 2498 (ค.ศ. 1955)ได้เปิดสวนสนุกแห่งแรกขึ้น และ ในวันที่ 8 กุมภาพันธ์ ปี พ.ศ. 2544 (ค.ศ. 2001) ได้เปิดสวนสนุกอีกแห่งขึ้น คือ Disney California Adventure สวนสนุกทั้งสองแห่งตั้งอยู่ที่ เมือง Anaheim รัฐแคลิฟอร์เนีย สหรัฐ

### วอลต์ดิสนีย์เวิลด์
เปิดปี พ.ศ. 2514 (ค.ศ. 1971) ที่ริมทะเลสาบบัวนา วิสตา เมืองออร์แลนโด รัฐฟลอริดา สหรัฐ โดยมีสวนสนุกแบบดิสนีย์แลนด์ (Magic Kingdom) และโรงแรมอีกสามแห่ง ปัจจุบันได้เพิ่มจำนวนสวนสนุกเป็น 4 แห่ง (Magic Kingdom, Epcot, Disney-MGM studios และ Disney's Animal Kingdom), สวนน้ำอีก 2 แห่ง, สนามกอล์ฟ และโรงแรมอีกมาก เป็นสถานที่ท่องเที่ยวที่มีอาณาเขตใหญ่ที่สุดในโลก

### โตเกียวดิสนีย์รีสอร์ต
เปิดปี พ.ศ. 2525 (ค.ศ. 1982) ที่จังหวัดจิบะ ประเทศญี่ปุ่น ในช่วงแรกมีแต่สวนสนุกโตเกียวดิสนีย์แลนด์ เมื่อ พ.ศ. 2544 (ค.ศ. 2001) ได้เปิดบริการสวนสนุกอีกแห่ง คือ โตเกียวดิสนีย์ซี

### ดิสนีย์แลนด์ปารีส
เปิดปี พ.ศ. 2535 (ค.ศ. 1992) ทีปารีส ประเทศฝรั่งเศส เรียกอีกชื่อว่า  ยูโรดิสนีย์  (Euro Disney) และปี พ.ศ. 2545  (ค.ศ. 2002) ได้เปิดสวนสนุกอีกแห่ง ชื่อ วอลท์ดิสนีย์สตูดิโอพาร์ก

### ฮ่องกงดิสนีย์แลนด์รีสอร์ต
เปิดในวันที่ 12 กันยายน พ.ศ. 2548 (ค.ศ. 2005) ที่ฮ่องกง

### เซี่ยงไฮ้ดิสนีย์รีสอร์ต
เปิดในวันที่16 มิถุนายน พ.ศ. 2559 (ค.ศ. 2016) ทีจังหวัดผู่ตน เซี่ยงไฮ้ ประเทศจีน เรียกอีกชื่อว่า เอเชียดิสนีย์ (Asian Disney) ในช่วงแรกมีแต่สวนสนุกเซี่ยงไฮ้ดิสนีย์แลนด์พาร์ก

## สวนสนุกอนาคต
* ดิสนีย์แลนด์อาบูดาบี (Disneyland Abu Dhabi) ทีเกาะยาส อาบูดาบี สหรัฐอาหรับเอมิเรตส์
* ดิสนีย์แลนด์ไทย์แลนด์ (Disneyland Thailand) 

## อ้างอิง

หมวดหมู่:ดิสนีย์
หมวดหมู่:สวนสนุก
หมวดหมู่:สวนสนุกและสถานพักตากอากาศของวอลต์ดิสนีย์
ไม้ เมืองเดิม

**ก้าน พึ่งบุญ ณ อยุธยา** (16 มิถุนายน พ.ศ. 2448 – 4 มีนาคม พ.ศ. 2485) นามปากกา **ไม้ เมืองเดิม** หรือ **กฤษณะ พึ่งบุญ** เป็นนักเขียนชาวไทย มีผลงานที่มีชื่อเสียงได้แก่ แผลเก่า, บางระจัน, แสนแสบ, ขุนศึก

## ประวัติ
ก้าน พึ่งบุญ ณ อยุธยา เกิดเมื่อ วันขึ้น 14 ค่ำ เดือน 7 ปีมะเส็ง (ตรงกับวันที่ 16 มิถุนายน) พ.ศ. 2448 ที่ ต.วัดมหรรณพ์ จ.พระนคร (กรุงเทพมหานคร) เป็นบุตรของหม่อมหลวงปลี พึ่งบุญ และหม่อมหลวงแสง พึ่งบุญ
เสียชีวิตเมื่อวันที่ 4 มีนาคม พ.ศ. 2485 รวมอายุได้ 37 ปี จบการศึกษาที่ โรงเรียนวัดราชบพิธ และโรงเรียนวัดบวรนิเวศ
 
* พ.ศ. 2465 รับราชการสังกัดกรมบัญชาการมหาดเล็ก 
* พ.ศ. 2469 ลาออกจากราชการ เพื่อจะทำงานส่วนตัวแต่ไม่ได้เป็นตามที่คาดหวัง กลายเป็นคนว่างงานและเริ่มดื่มสุราจนติดเป็นนิสัย 
* พ.ศ. 2478 เริ่มต้นชีวิตนักประพันธ์ โดยเอาประสบการณ์ชีวิตของตนเองมาเขียน ชื่อ “เรือโยงเหนือ” แต่ไม่มีสำนักพิมพ์ใดสนใจจัดพิมพ์ให้ แต่ด้วยใจรัก จึงเขียนขึ้นอีกเรื่อง ชื่อ “ ห้องเช่าเบอร์ 13 ” ก็ได้รับการปฏิเสธจากผู้พิมพ์จำหน่ายอีก เหม เวชกร ซึ่งเป็นทั้งญาติและเพื่อนสนิทได้ลาออกจากสำนักพิมพ์ “เพลินจิตต์” และมาตั้งสำนักพิมพ์เองออกหนังสือเป็นรายวัน ใช้ชื่อหนังสือว่า “คณะเหม” ส่วนก้าน พึ่งบุญ ณ อยุธยา เป็นนักเขียนประจำสำนักงาน และ ได้เขียนเรื่อง “ชาววัง” โดยใช้นามปากกา “กฤษณะ พึ่งบุญ” 
* พ.ศ. 2479 ได้พิมพ์จำหน่ายนวนิยายเรื่อง “แผลเก่า” โดยใช้นามปากกาใหม่ว่า “ไม้ เมืองเดิม” โดยเฉพาะเรื่อง “ขุนศึก” เป็นนวนิยายไทยแท้ที่ยาวที่สุดเป็นผลงานชิ้นสุดท้าย

## ผลงาน
* แผลเก่า
* แสนแสบ
* หมื่นซ่อง
* เสื้อข้าม
* ล้างบาง
* หงสาพ่าย
* เกวียนหัก
* สำเภาล่ม
* เสือบาง
* บางระจัน
* สาวชะโงก
* บึงขุนสร้าง
* คุ้งเผาถ่าน
* แม่หม้าย
* กลางเพลิง
* ศาลเพียงตา
* ชายสามโบสถ์
* ค่าน้ำนม
* คนละถิ่น
* หน้าไถ
*ข้าเก่า
* สินในน้ำ
* สองศึก
* เสือทุ่ง
* นางถ้ำ
* รอยไถ
* โป๊ะล่ม
* นางห้าม
* บ้านนอกเข้ากรุง
* ข้าหลวงเดิม
* อ้ายขุนทอง
* ศึกกระทุ่มลาย
* หนามยอกหนามบ่ง
* เรือเพลง-เรือเร่
* ทหารเอกพระบัณฑูร
* กระท่อมปลายนา 
*ขุนศึก

## อ้างอิง

หมวดหมู่:นักเขียนชาวไทย
หมวดหมู่:นามปากกา
หมวดหมู่:ราชสกุลพึ่งบุญ
หมวดหมู่:ณ อยุธยา
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากโรงเรียนวัดบวรนิเวศ
สมการเชิงอนุพันธ์

[thumb|ภาพแสดงการถ่ายเทความร้อนในของโครงปั๊ม ซึ่งได้มาจากการแก้[สมการความร้อน ความร้อนถูกสร้างขึ้นมาเรื่อย ๆ ภายในโครงปั๊ม และคายออกที่ขอบรอบนอก ทำให้เกิดสมดุลความร้อน]]

**สมการเชิงอนุพันธ์** (differential equation) หมายถึง สมการที่มีอนุพันธ์ต่าง ๆ ของฟังก์ชันที่ไม่ทราบค่า (unknown function) หนึ่งฟังก์ชันหรือมากกว่าหนึ่งฟังก์ชันปรากฏอยู่  คำว่า differential equation (aequatio differentialis) เริ่มใช้โดยก็อทฟรีท วิลเฮ็ล์ม ไลบ์นิทซ์ ในปี ค.ศ. 1676
 
เป็นรูปแบบสมการหนึ่งในคณิตศาสตร์ เป็นพื้นฐานที่สำคัญในสาขาคณิตศาสตร์ประยุกต์ ในทางวิศวกรรมศาสตร์ และวิทยาศาสตร์ เพราะว่ากฎเกณฑ์และปัญหาต่าง ๆ ในสาขาวิขาเหล่านี้ล้วนพิจารณาเป็นสมการคณิตศาสตร์ที่อยู่ในรูปของสมการเชิงอนุพันธ์แทบทั้งสิ้น เช่น กฎการเคลื่อนที่ของนิวตัน ปัญหาของการนำความร้อนในแท่งโลหะ การหาปะจุหรือกระแสในวงจรไฟฟ้า เหล่านี้เป็นต้น

## ประเภทของสมการเชิงอนุพันธ์

* สมการเชิงอนุพันธ์สามัญ (Ordinary Differential Equation) หมายถึงสมการเชิงอนุพันธ์ที่มีฟังก์ชันไม่ทราบค่าของตัวแปรอิสระเพียงตัวเดียว
* สมการเชิงอนุพันธ์ย่อย (Partial Differential Equation) หมายถึงสมการเชิงอนุพันธ์ที่มีฟังก์ชันไม่ทราบค่าของตัวแปรอิสระมากกว่าหนึ่งตัวแปร

## สมการเชิงอนุพันธ์อันดับหนึ่งและดีกรีหนึ่ง
* สมการแบบแยกตัวแปรได้
* สมการเอกพันธ์
* สมการที่ลดรูปเป็นสมการเอกพันธ์ได้
* สมการแม่นตรง
* สมการเชิงเส้น
* สมการของแบร์นูลลี
* สมการของริกคาตี
เจนนิเฟอร์ ฮอว์กินส์

**เจนนิเฟอร์ ฮอว์กินส์** () เป็นนางแบบ พิธีกร และนางงามชาวออสเตรเลีย เป็นผู้ได้รับตำแหน่งนางงามจักรวาล 2004 ที่ประเทศเอกวาดอร์ โดยเธอเป็นผู้เข้าประกวดคนที่สองจากประเทศออสเตรเลียที่ได้รับเลือกให้เป็นนางงามจักรวาล เธอเคยเป็นพิธีกรดำเนินรายการหลายรายการของออสเตรเลีย เช่น ออสเตรเลียส์เน็กซต์ท็อปโมเดล นอกจากนี้ ฮอว์กินส์ยังเป็นผู้ก่อตั้งและประธานบริหารของแบรนด์ชุดว่ายนำ้ Cozi by Jennifer Hawkins และผลิตภัณฑ์บำรุงผิว Jbronze ที่ประสบความสำเร็จอย่างมาก

## ชีวิตส่วนตัว
เมื่อวันที่ 4 มิถุนายน 2013 ฮอว์กินส์แต่งงานกับเจก วอลล์ ที่บาหลี ประเทศอินโดนีเซีย โดยทั้งคู่คบหากันนานถึง 8 ปี ก่อนที่วอลล์จะขอฮอว์กินส์แต่งงานที่ประเทศนิวซีแลนด์ในปี 2012

เมื่อวันที่ 22 ตุลาคม 2019 เธอประกาศว่าเธอได้ให้กำเนิดลูกสาวคนแรก ชื่อ แฟรงกี ไวโอเล็ต

## อ้างอิง

## แหล่งข้อมูลอื่น

* Official website

หมวดหมู่:นางแบบออสเตรเลีย
หมวดหมู่:ผู้ชนะการประกวดนางงามจักรวาล
หมวดหมู่:บุคคลจากซิดนีย์
หมวดหมู่:ผู้ชนะการประกวดนางงาม
อาเมเลีย เบกา

thumb|200px|อาเมเลีย เบกา
**อาเมเลีย เบกา โปลังโก** () เกิดเมื่อวันที่ 7 พฤศจิกายน พ.ศ. 2527 ที่เมืองซานเตียโกเดโลสกาบาเยโรส สาธารณรัฐโดมินิกัน เป็นนางงามจักรวาลปี พ.ศ. 2546 บวกกับการตอบคำถามที่แสดงถึงความเป็นตัวของเธอเองมากที่สุด จึงชนะใจกรรมการได้ครองมงกุฎนางงามจักรวาล อาเมเลียเป็นชาวโดมินิกันคนแรกที่ได้ครองตำแหน่งอันทรงเกียรตินี้ และเป็นนางงามจักรวาลที่มีส่วนสูงมากที่สุดตั้งแต่เคยมีมา สามีของอาเมเลียคืออัล ฮอว์ฟอร์ด นักบาสเกตบอลลีกเอ็นบีเอชาวโดมินิกันเช่นกัน สังกัดทีมบอสตันเซลติก มีลูกสาวหนึ่งคน อาเมเลียออกอัลบั้มเพลงที่สาธารณรัฐโดมินิกัน และเปิดร้านเสื้อผ้าที่ไมแอมี รัฐฟลอริดา

อาเมเลีย บเบกา
หมวดหมู่:ชาวโดมินิกัน
หมวดหมู่:ผู้ชนะการประกวดนางงาม
ออกซานา โฟยโดโรวา

**ออกซานา ชาโรสนีรา โฟยโดโรวา** ( ถอดคำได้ว่า Oksana Fyodorova; ) (เกิด 17 ธันวาคม ค.ศ. 1977) เป็นนักแสดง, นางแบบ, นักร้อง, พิธีกร, อดีตตำรวจหญิง และอดีตนางงามจักรวาล 2002 ชาวรัสเซีย 

ซึ่งโฟยโดโรวาเป็นนางงามจักรวาลที่ดำรงตำแหน่งได้เพียง 3 เดือนก่อนที่เธอจะลาออกจากการเป็นนางงามจักรวาล ด้วยเหตุผลที่อยากจะไปเรียนต่อปริญญาโทให้จบ และกลายเป็นนางงามจักรวาลคนแรกในประวัติศาสตร์ที่ลาออกจากตำแหน่งอย่างเป็นทางการ ทำให้รองอันดับหนึ่ง จัสติน ปาเสค จากประเทศปานามา ได้ดำรงตำแหน่งต่อจากเธอจนครบวาระ

โฟยโดโรวานับเป็นนางงามจักรวาลคนแรกของประเทศรัสเซีย และยุโรปตะวันออก

## ผลงานเพลง
**Na krayu u lyubvi* (2011)

## ผลงานการแสดง

## รางวัลที่ได้รับ
* 1999 — «Miss St. Petersburg»
* 2001 — «Miss Russia»
* 2002 — «Miss Universe 2002»
* 2012 — BIAF for contribution to charity (Lebanon, Beirut)

## อ้างอิง

## แหล่งข้อมูลอื่น
*เว็บไซต์ทางการ
*

หมวดหมู่:นางงามจักรวาล
หมวดหมู่:บุคคลจากปัสคอฟ
หมวดหมู่:ผู้ชนะการประกวดนางงามจักรวาล
พ.ศ. 2358

**พุทธศักราช 2358** ตรงกับปีคริสต์ศักราช 1815 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน

## ผู้นำ

* **พระมหากษัตริย์:** พระบาทสมเด็จพระพุทธเลิศหล้านภาลัย (7 กันยายน พ.ศ. 2352 - 21 กรกฎาคม พ.ศ. 2367)
** **[[กรมพระราชวังบวรสถานมงคล]]:** สมเด็จพระบวรราชเจ้ามหาเสนานุรักษ์
*** **เจ้าประเทศราช:**
**** เจ้าผู้ครองนครลำปาง: พระเจ้าดวงทิพย์
**** เจ้าผู้ครองนครน่าน: พระยาสุมนเทวราช

## เหตุการณ์
* 26 กุมภาพันธ์ - นโปเลียน โบนาปาร์ต หลบหนีออกจากเกาะเอลบา
* 12 เมษายน - ภูเขาไฟตัมโบราในอินโดนีเซียระเบิด ทำให้มีผู้เสียชีวิต 92,000 คน เป็นการระเบิดครั้งรุนแรงที่สุดในประวัติศาสตร์ และเป็นต้นเหตุของปีที่ไร้ฤดูร้อน ใน พ.ศ. 2359 (ค.ศ. 1816)
* 18 มิถุนายน - นโปเลียน โบนาปาร์ต ต่อสู้และพ่ายแพ้ในการรบครั้งสุดท้ายในยุทธภูมิวอเตอร์ลู
*20 ตุลาคม - ถูกคิดค้นสร้างหอยเชลล์

### เหตุการณ์ที่กำลังดำเนินอยู่
* สงครามนโปเลียน (พ.ศ. 2342-2358)
* สงคราม ค.ศ. 1812 (พ.ศ. 2355-2358)
* การประชุมใหญ่แห่งเวียนนา (พ.ศ. 2357-2358)
* รัชกาลที่ 2 พระขันษา 7 - 13 ปีเริ่มศึกษาหัดอ่านหนังสือไทย เริ่มเรียนภาษาบาลี และเริ่มกวดขันกริยามารยาท (พ.ศ. 2358 - พ.ศ. 2368)

## วันเกิด
* 11 มกราคม - จอห์น เอ. แม็กโดนัลด์ นายกรัฐมนตรีคนแรกของแคนาดา (เสียชีวิต พ.ศ. 2434)
* 9 พฤษภาคม - พระเจ้าบรมวงศ์เธอ กรมหมื่นอมเรนทรบดินทร์ (สิ้นพระชนม์ 4 กันยายน พ.ศ. 2421)

## วันถึงแก่กรรม
* 24 กุมภาพันธ์ - โรเบิร์ต ฟุลตัน นักประดิษฐ์ชาวอเมริกัน (เกิด พ.ศ. 2308)
ที่ทำการไปรษณีย์

thumb|ที่ทำการไปรษณีย์แห่งแรกในกรุงเทพฯ สร้างเมื่อปี 2426

**ที่ทำการไปรษณีย์** () เป็นสถานที่ซึ่งไปรษณีย์จัดตั้งขึ้นเพื่อจัดการกับจดหมายหรือสิ่งของอื่นที่ส่งทางไปรษณีย์ ซึ่งอาจเป็นการรวบรวม จนกระทั่งนำจดหมายส่งถึงผู้รับ 
ที่ทำการไปรษณีย์ส่วนใหญ่เปิดให้ประชาชนทั่วไปสามารถซื้อ แสตมป์ ส่งจดหมาย พัสดุ หรือ บริการด้านอื่น&nbsp;ๆ ทางไปรษณีย์ บริการให้เช่าตู้ ปณ. บริการธนาณัติ บริการชำระเงิน ฯลฯ 
ซึ่งด้านหน้าของที่ทำการไปรษณีย์เป็นเคาน์เตอร์สำหรับให้บริการกับประชาชน ส่วนด้านหลังใช้เป็นที่คัดแยกจดหมายเพื่อส่งต่อไปไปรษณีย์อื่นหรือผู้รับ แต่ก็มีที่ทำการไปรษณีย์จำนวนหนึ่งซึ่งมีหน้าที่คัดแยกจดหมายโดยเฉพาะ ไม่เปิดให้บุคคลทั่วไปเข้าไปใช้บริการ

ที่ทำการไปรษณีย์ไม่จำเป็นต้องเป็นลักษณะอาคารเท่านั้น อาจเป็นเพียงเคาน์เตอร์ให้บริการขนาดเล็กในหน่วยงานอื่น ในศูนย์การค้า หรือแม้แต่ในงานจัดแสดงต่าง ๆ หรือการแข่งขันกีฬานานาชาติ ซึ่งเปิดเป็นที่ทำการไปรษณีย์ชั่วคราว นอกจากนี้ยังมีที่ทำการไปรษณีย์แบบเคลื่อนที่ เช่น บนรถไฟ รถยนต์ หรือ เรือ ซึ่งสามารถให้บริการตามจุดต่าง ๆ ที่มีการหยุดแวะ เป็นต้น

## อ้างอิง

* ประเภทของที่ทำการไปรษณีย์ , รักแสตมป์ไทย 

## ดูเพิ่ม
* ไปรษณีย์
* ไปรษณีย์ไทย

หมวดหมู่:ไปรษณีย์
เมาท์ (แสตมป์)

**เมาท์** (อังกฤษ: stamp mount) เป็นพลาสติกสำหรับห่อแสตมป์ป้องกันแสตมป์จากความชื้น 
เมาท์มีได้สองความหมาย 
* แผ่นยาว ๆ สำหรับตัดให้ได้ตามขนาดที่ต้องการแล้วห่อแสตมป์ แล้วจึงใส่ลงในอัลบั้มแสตมป์ หรือติดบนอัลบั้มชีทอีกทีหนึ่ง เมาท์แบบนี้มีเรียกอีกชื่อว่า **เมาท์ตัด** 
* แผ่นใส้ในสำหรับใส่แสตมป์ในอัลบั้มแสตมป์แบบมีเมาท์ในตัว มีอีกชื่อว่า **แผ่นเพิ่มใส่แสตมป์**
เมาท์ทั้งสองประเภทถือเป็นอุปกรณ์การสะสมแสตมป์ที่สำคัญ

## เมาท์ตัด
150px|right|thumb|เมาท์ดำขนาดต่าง ๆ
150px|right|thumb|ที่ตัดเมาท์
เมาท์ทำจากแผ่นพลาสติกสองแผ่นเชื่อมติดกันที่ปลายด้านหนึ่ง หรือ สองด้าน แผ่นบนเป็นพลาสติกใส ในขณะที่แผ่นล่างอาจเป็นพลาสติกใส หรือ พลาสติกทึบสีดำก็ได้ โดยเรียกต่างกันว่า **เมาท์ใส** และ **เมาท์ดำ** ตามลำดับ ด้านหลังของเมาท์มักมีกาวอยู่ สามารถนำน้ำมาลูบเพื่อติดเข้ากับอัลบั้มชีทได้ มีข้อควรระวังคือต้องรอกาวให้แห้งสนิทจริง ๆ ก่อนที่จะนำแสตมป์ไปใส่ เพื่อที่แสตมป์จะไม่ถูกกับความชื้น

เมาท์ที่จำหน่ายมีหลายขนาด หลายรูปแบบ ตั้งแต่แบบที่ตัดสำเร็จรูป มีขนาดพอดีกับดวงแสตมป์ แบบที่เป็นแถวยาว&nbsp;ๆ มีความสูงพอดีกับแสตมป์ ไปจนถึงเมาท์ขนาดใหญ่ซึ่งใช้ห่อชีทที่ระลึกได้
เวลาเก็บแสตมป์จะสอดแสตมป์ตรงกลางระหว่างแผ่นพลาสติกทั้งสอง แล้วตัดโดยใช้กรรไกร หรือ **ที่ตัดเมาท์** (stamp mount cutter) ตัดพลาสติกส่วนที่เกินออก (กรณีที่ไม่ใช้แบบตัดสำเร็จรูป) ให้ขอบของเมาท์เลยส่วนที่เป็นแสตมป์อย่างน้อย สอง ถึง สาม มิลลิเมตร สำหรับกันความชื้นที่จะเข้าทางด้านข้าง 
โดยที่เมาท์แบบแถวยาว&nbsp;ๆ หนึ่งแถวสามารถตัดแยกใส่แสตมป์ได้หลาย&nbsp;ๆ ดวง

เมาท์สามารถหาซื้อได้จากร้านขายแสตมป์ เวลาขายจะขายเป็นแพ็ค ทั่วไปแพ็คหนึ่งบรรจุเมาท์ 20 หรือ 25 แถว ยกเว้น เมาท์ขนาดใหญ่ มักมีจำนวนเมาท์ในแพ็คน้อยกว่า

## แผ่นเพิ่มใส่แสตมป์

เมาท์สำหรับอัลบั้ม หรือ แผ่นเพิ่ม มีลักษณะเป็นแผ่นพลาสติกสองชั้นเชื่อมติดกัน มีขนาดโดยรวมเท่ากับหน้าของอัลบั้มแสตมป์ ชั้นด้านหน้าเป็นพลาสติกใส ส่วนชั้นด้านล่างเป็นพลาสติกใสหรือทึบก็ได้ พลาสติกชั้นด้านล่างเป็นพลาสติกแผ่นเดียว แต่ชั้นบนแบ่งเป็นแถว ๆ หรือ **ช่อง** เชื่อมติดกับชั้นล่างเป็นแนวยาว แต่ละช่องสามารถเปิดออกมาและนำแสตมป์ไปเสียบระหว่างพลาสติกสองชั้น เมื่อใส่แสตมป์เสร็จ ก็นำเมาท์ไปใส่ในซองใสที่จำหน่ายพร้อมกัน ขอบของซองใสจะมีรูเพื่อเข้ากับอัลบั้มแสตมป์

เมาท์แบบนี้มีหลายขนาดตามจำนวนช่องที่ใส่แสตมป์ได้ ยิ่งมีจำนวนช่องน้อย แต่ละช่องก็มีขนาดใหญ่ขึ้น เพื่อใส่แสตมป์หรือสิ่งสะสมขนาดใหญ่ขึ้นตามลำดับ ขนาดมีตั้งแต่ หนึ่งช่อง ไล่ไปจนถึง ห้า หรือ หก ช่อง ถ้าต้องการใส่แสตมป์ที่เป็นแผ่นขนาดเล็ก หรือชีทที่ระลึก เลือกใช้เมาท์ชนิดช่องเดียว ถ้าต้องการใส่แสตมป์บล็อกสี่ (หมายถึงแสตมป์ติดกันสี่ดวง มีสองแถว แถวละสองดวง) อาจใช้เมาท์ชนิดสองช่อง ใส่แสตมป์แนวตั้งใช้เมาท์สี่ช่อง แสตมป์แนวนอนใช้เมาท์ห้าช่อง เป็นต้น
มเท์
เวลาสากล

500px|thumb|right|เวลาที่ถูกแบ่งเป็นเขตเวลา
**เวลาสากล** (UT - Universal Time) คือหน่วยเวลาที่อ้างอิงการหมุนของโลก เป็นหน่วยเวลาสมัยใหม่ที่สืบทอดมาจากเวลาปานกลางกรีนิช (GMT - Greenwich Mean Time) อันได้แก่เวลา Mean Solar Time ของพื้นที่บนเส้นเมริเดียนแห่งกรีนิช (Greenwich) ของสหราชอาณาจักร ซึ่งตรงกับเส้นเมริเดียนแรก (ลองจิจูด 0°) ตามหลักภูมิศาสตร์ บางครั้งมีการใช้เวลาปานกลางกรีนิชที่ผิด โดยเข้าใจว่าเป็นหน่วยเวลาเดียวกับเวลาสากลเชิงพิกัด (UTC) เวลาปานกลางกรีนิชนี้สามารถจำแนกเป็นเป็นเวลาพิกัดสากล และ UT1

## ดูเพิ่ม
* เวลาสากลเชิงพิกัด
* เขตเวลา
ว
หมวดหมู่:เวลาทางดาราศาสตร์
หมวดหมู่:มาตราเวลา
โมบิลสูทกันดั้ม 08th MS Team

**โมบิลสูท กันดั้ม 08<sup>th</sup> ทีม** เป็นแอนิเมชัน 1 ในซีรีส์ชุด *[[กันดั้ม]]* ซึ่งเล่าถึงเหตุการณ์ในช่วงสงครามหนึ่งปีจากมุมมองของทหารสามัญ ออกจำหน่ายในรูปแบบ โอวีเอ ตั้งแต่ปี 1996 ถึง 1999 มีความยาวทั้งสิ้น 11 ตอนจบ แต่ภายหลังได้มีการสร้างตอนพิเศษ "Last Resort" (ที่พักพิงสุดท้าย) ออกมาเพิ่มเป็นตอนที่ 12 นอกจากนี้ยังมีตอน "Miller's Report" ที่ถูกสร้างขึ้นเพื่อออกฉายในโรงภาพยนตร์ในปี 1998 ด้วย

ในประเทศไทย โมบิลสูท กันดั้ม 08th ทีม ได้ออกจำหน่ายในรูปแบบ วีซีดี (6 แผ่นจบ) และ ดีวีดี (4 แผ่นจบ) โดย DEX

## เนื้อเรื่อง
ร้อยตรี ชิโร่ อามาดะ นายทหารของสหพันธ์โลก ได้รับคำสั่งให้ย้ายมาประจำการในป่าฝนเขตร้อนแถบอินโดนีเซีย-มาเลเซีย แต่ในขณะที่กำลังย้ายจากโคโลนี่ มาสู่โลกนั้น ยานอวกาศที่เขานั่งมา ได้ผ่านจุดซึ่งกำลังมีการปะทะกันระหว่างกองกำลังสหพันธ์โลกกับกองกำลังซีออน ชิโร่จึงขับบอลเข้าช่วยเหลือ และได้พบกับ ไอน่า ซาฮาริน ซึ่งเป็นนักบินทดสอบของซีออน ทั้งคู่จึงเกิดการปะทะกันขึ้น โดยที่หุ่นของทั้ง 2 ฝ่าย พังเสียหาย แต่ทั้งคู่ก็ได้หนีเข้าไปในซากของยานรบในอวกาศ และเกิดตกหลุมรักซึ่งกันและกัน ภายหลังที่ทั้ง 2 แยกกัน ชิโร่ก็ได้ถูกแต่งตั้งให้เป็นหัวหน้าโมบิลสูทหน่วยย่อยที่ 8 ของสหพันธ์โลก โดยมีลูกทีมคือ พันจ่าเอกคาเรน โจชัวร์, สิบโทเทอร์รี่ แซนเดอร์ส, สิบตรีเอเลดอร์ แมซซิส, และสิบตรี มิเกล นิโนริช

## ตัวละคร
### ฝ่ายโลก
* ชิโร่ อามาดะ
* คาเรน โจชัวร์
* เทอรรี่ แซนเดอร์ส จูเนียร์
* เอเลดอร์ แมสซิส
* มิเกล นิโนริช
* จีตัน นิกการ์ด
* โคจิม่า
* อีธาน ไรเออร์

### ฝ่ายซีออน
* ไอน่า ซาฮาริน
* กิเนียส ซาฮาริน
* นอร์ริส แพ็คการ์ด
* ยูรี่ เคลลาเน่

### พลเรือน
* กิกิ โรซีต้า 
* บาเรสโต้ โรซีต้า

## รายชื่อตอน
# สงครามของ 2 เรา (二人だけの戦争 / War for Two)
# กันดั้มในป่าทึบ (密林のガンダム / Gundams in the Jungle) 
# ขีดจำกัดเวลาแห่งความเชื่อมั่น (信頼への限界時間 / The Time Limit on Trust)
# ปิศาจจากเบื้องบน (頭上の悪魔 / The Demon Overhead) 
# คำสั่งเตรียมพร้อมที่ถูกละเลย (破られた待機命令 / The Broken Order to Standby
# แนวรบกลางทะเลทรายอันร้อนระอุ (熱砂戦線 / Battle Line in the Burning Sand) 
# พบกันอีกครั้ง (再会 / Reunion)
# หน้าที่และอุดมคติ (軍務と理想 / Duty and Ideals)
# นักรบแนวหน้า (最前線 / Front Line)
# ภูผาสะเทือน (ภาคแรก) (震える山（前編）/ The Shuddering Mountain (Part 1)
# ภูผาสะเทือน (ภาคจบ) (震える山（後編）/ The Shuddering Mountain (Part 2)
# ที่พักพิงสุดท้าย (ラストリゾート / Last Resort)

## ดูเพิ่ม
* กันดั้ม
* รายชื่อหุ่นยนต์ใน Universal Century

หมวดหมู่:ทูนามิ
หมวดหมู่:ซันไรส์

หมวดหมู่:มังงะของสำนักพิมพ์คาโดกาวะโชเต็ง
หมวดหมู่:โอวีเอของกันดั้มซีรีส์
วอลสตรีต

thumb|ตลาดหลักทรัพย์วอลสตรีต ศูนย์กลางทางการเงินของโลก
thumb|200px|บริเวณถนนวอลสตรีต และด้านล่างเป็นโบสถ์ทรีนิตี

**วอลสตรีต** () เป็นชื่อของถนนในเกาะแมนฮัตตัน วิ่งจากทิศตะวันออกจากถนนบรอดเวย์ไปถึงแม่น้ำฮัดสัน ถนนเส้นนี้เป็นถนนเก่าแก่เส้นหนึ่งของเมือง ซึ่งเป็นศูนย์กลางทางการเงินของโลก และตลาดหลักทรัพย์นิวยอร์กเริ่มต้นตั้งอยู่บนถนนสายนี้

คำว่า **วอลสตรีต** มักจะใช้ในความหมายที่หมายถึง ตลาดหลักทรัพย์ ถึงแม้ว่าบริษัทหลักทรัพย์ต่าง&nbsp;ๆ ในนครนิวยอร์กไม่ได้ตั้งอยู่บนถนนวอลล์สตรีทเหมือนในอดีต โดย เจพีมอร์แกน เชส (JPMorgan Chase) บริษัทหลักทรัพย์ที่ใหญ่ที่สุดในอเมริกา ย้ายสำนักงานใหญ่ออกจากบริเวณนี้เมื่อ พฤศจิกายน ค.ศ. 2001

บริเวณวอลล์สตรีทจะมีรูปปั้น กระทิง (bull) ตั้งอยู่ ซึ่งเป็นสัญลักษณ์ที่หมายถึง เศรษฐกิจดี ส่วนหมี (bear) จะหมายถึงเศรษฐกิจไม่ดี

## แหล่งข้อมูลอื่น

หมวดหมู่:แมนแฮตตัน
หมวดหมู่:นครนิวยอร์ก
หมวดหมู่:ตลาดหลักทรัพย์
หมวดหมู่:ถนนในรัฐนิวยอร์ก
ตึกระฟ้า

[link=https://en.wikipedia.org/wiki/File:Burj Khalifa (16260269606).jpg|thumb|[บุรจญ์เคาะลีฟะฮ์ ตึกระฟ้าที่สูงที่สุดในโลก ก่อสร้างเสร็จสิ้นเมื่อ พ.ศ. 2552]]
**ตึกระฟ้า** () ในยุโรปจะหมายถึงตึกที่มีความสูง 152.4 เมตรขึ้นไป (แต่กับทวีปอื่น ๆ จะใช้มาตรฐานที่แตกต่างกันไป) โดยตึกระฟ้าส่วนใหญ่จะเป็นสำนักงาน โรงแรม หรือที่อยู่อาศัย ในช่วงเวลาคริสต์ศตวรรษที่ 19 นั้น ยังไม่มีตึกที่สูงเกินกว่า 6 ชั้น เนื่องจากผู้คนไม่ต้องการเดินขึ้นบันไดสูง และไม่สามารถปั๊มน้ำให้สูงเกินกว่า 15 เมตรได้ ตึกระฟ้าเริ่มเป็นไปได้หลังจากความสำเร็จในการพัฒนาเหล็ก คอนกรีตเสริมเหล็ก และปั๊มน้ำ รวมถึงการสร้างลิฟต์

ในปัจจุบันสิ่งก่อสร้างที่สูงที่สุดในโลกคือ ตึกบุรจญ์เคาะลีฟะฮ์ ในสหรัฐอาหรับเอมิเรตส์ มีความสูงทั้งสิ้น 828 เมตร (2,717 ฟุต) มีจำนวน 163 ชั้น โดยมีพิธีเปิดอย่างเป็นทางการเมื่อวันที่ 4 มกราคม พ.ศ. 2553 

## สถิติตึกระฟ้าที่สูงที่สุดในโลกตั้งแต่อดีตถึงปัจจุบัน
การเก็บสถิติตึกที่สูงที่สุดในโลกเกิดขึ้นเป็นครั้งแรกใน พ.ศ. 2416 โดยตั้งแต่เก็บสถิติเป็นต้นมามีตึกที่ได้เป็นตึกที่สูงที่สุดในโลกดังต่อไปนี้

## สมุดภาพ

ไฟล์:Newspaper Row, 1906.JPG|ตึกนิวยอร์กเวิลด์ (ซ้ายสุด)
ไฟล์:City Hall Philadelphia.jpg|ศาลาว่าการเมืองฟิลาเดลเฟีย
ไฟล์:SingerBuilding crop.jpg|ตึกซิงเกอร์
ไฟล์:40 Wall Street Manhattan New York City.jpg|ตึก 40 วอลล์ สตรีท
ไฟล์:View of Woolworth Building fixed crop.jpg|ตึกวูลเวิร์ธ
ไฟล์:Met life tower crop.jpg|ตึกเมโทรโพลิแทน ไลฟ์ อินชัวเรนซ์
ไฟล์:Chrysler Building, New York.jpg|ตึกไครส์เลอร์
ไฟล์:EMPIRE&SAIL SEPIA.JPG|ตึกเอ็มไพร์สเตต
ไฟล์:Twin Towers-NYC.jpg|ตึกเวิลด์เทรดเซ็นเตอร์
ไฟล์:Petronas Towers, Kuala Lumpur (3323152170).jpg|เปโตรนาสทาวเวอร์
ไฟล์:Taipei 101 2009 amk-EditMylius.jpg|ไทเป 101
ไฟล์:Sears Tower ss-alt.jpg|วิลลิสทาวเวอร์ 


## ดูเพิ่ม
* รายชื่อตึกที่สูงที่สุดในโลก
* รายชื่ออาคารที่ใหญ่ที่สุดในโลก
* รายชื่ออาคารที่สูงที่สุดในประเทศไทย
* รายชื่อตึกและสิ่งก่อสร้างที่สูงที่สุดในโลก

## อ้างอิง

* อันดับตึกที่สูงที่สุดในโลก
* อันดับตึกที่สูงที่สุดในไทย

## แหล่งข้อมูลอื่น

* รวบรวมข้อมูลเกี่ยวกับตึกระฟ้า http://www.emporis.com 
* ศูนย์รวมคนชอบตึกระฟ้า http://www.skyscrapercity.com
* ลำดับความสูงตึกระฟ้าในกรุงเทพฯ http://skyscraperpage.com
* ภาพแสดงอันดับตึกที่สูงที่สุดในโลก http://www.skyscraperpage.com/diagrams/?1241105 

หมวดหมู่:สิ่งก่อสร้าง

หมวดหมู่:สถาปัตยกรรม
แร่

thumb|200px|ผลึกแร่ชนิดต่าง ๆ

**แร่** () เป็นธาตุหรือสารประกอบทางเคมีที่เกิดขึ้นเองตามธรรมชาติ ด้วยกระบวนการทางอนินทรีย์ ส่วนใหญ่เป็นของแข็ง มีโครงสร้างภายในที่เป็นระเบียบ มีสูตรเคมีและสมบัติอื่น ๆ ที่แน่นอนคงที่หรืออาจเปลี่ยนแปลงได้ในวงจำกัด

## แร่แบ่งตามองค์ประกอบทางเคมี
# **แร่ธาตุธรรมชาติ** (Native elements) มักจะอยู่รวมตัวกันเป็นสารประกอบ แต่บางชนิดอยู่กันเดี่ยว ๆ ในรูปธาตุธรรมชาติ แบ่งได้เป็น 
## **โลหะ** ได้แก่ เงิน ทองแดง ทองคำ ทองคำขาว
## **อโลหะ** ได้แก่ กำมะถัน แกรไฟต์ เพชร
# **ซัลไฟด์** (sulphides) แร่กลุ่มนี้ เป็นสารเริ่มต้นของโลหะผสม แร่ซัลไฟด์มักเกิดเป็นสายแร่ จากหินหนืดที่เย็นลงในอุณหภูมิต่าง ๆ กัน ดังนั้น จึงหลอมง่าย และ อับแสง 
# **ซัลโฟซอล** (sulphosalt) ในโครงสร้างผลึกแร่เดียวกันประกอบด้วยธาตุโลหะหรือกึ่งโลหะ และทำตัวเหมือนโลหะ ได้แก่พวก ตะกั่ว พลวง
# **ออกไซด์** **ออกไซด์เชิงช้อน** และ**ไฮดรอกไซด์** (Oxides, Multiple Oxides and Hydroxides)  เป็นธาตุที่มีจำนวนมากและหายาก แต่ธาตุที่มีประโยชน์นั้นมีน้อย ประกอบอยู่ในหินแปร และ หินอัคนี เป็นธาตุที่ทนทานและแข็งแรง จึงมีค่าทางเศรษฐกิจมาก เช่น เหล็ก (ฮีมาไทต์ แมกนีไทต์ )
# **เฮไลด์** (Halides) ประกอบอยู่ด้วยธาตุหมู่ฮาโลเจน (ธาตุหมู่ 7) ตัวอย่างเช่น Atacamite, Fluorite
# **ซัลเฟต** (sulphates) สามารถจำแนกได้เป็นสองชนิด คือ
## **Anhydrous sulphates** คือไม่มีส่วนประกอบของน้ำ ได้แก่ anhydrite และ barite
## **Hydrous sulphates and Basic sulphates** คือ มีน้ำเป็นส่วนประกอบ ได้แก่ Bloedite, Chalcanthite, Melanterite และ ยิปซัม
# **ทังสเตต** และ **โมลิบเดต** (Tungststes and Molybdates) เป็นสินแร่ที่มีสีสันสวยงาม คือซีไลท์ ซึ่งเมื่ออยู่ในอัลต้าไวโอเลตจะได้สีขาวนวลฟ้า และวุลฟีไนท์ มีสีส้ม
# **ฟอสเฟต** **อาร์เซเนต** และ**วาเนเดต** เป็นแร่ที่หาได้ยาก ซึ่งมีฟอสเฟสเป็นส่วนประกอบ ที่น่าสนใจได้แก่กลุ่ม ฟอสเฟส อาเซเนต และ วาเนเตต
# **ซิลิเกต** (Silicates) เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ 
## นีโซซิลิเกต (Nesosilicate) 
## โซโรซิลิเกต (Sorosilicate)
## ไซโคลซิลิเกต (Cyclosilicate) 
## ไอโนซิลิเกต (Inosilicate)
## ฟิลโลซิลิเกต (Phyllosilicate)
## เทกโทซิลิเกต (Tectsilicate)

## ดูเพิ่ม
* รายชื่อแร่

## แหล่งข้อมูลอื่น
* ข้อมูลวิชาการด้านแร่ กรมทรัพยากรธรณี 

หมวดหมู่:วัสดุธรรมชาติ

หมวดหมู่:ทรัพยากรธรรมชาติ
หมวดหมู่:วิทยาแร่